Луј Франше д'Епере

Луј Феликс Мари Франсоа Франше д'Епере (; Мостаганем, 25 мај 1856 – Сент-Амансе, 8 јули 1942) — маршал на Франција и почесен војвода на српската и југословенската војска.

 Животопис 
Студирал на Академијата Сен-Сир на 15 октомври 1874 година, а по дипломирањето бил унапреден во пешадиски потпоручник на 1 октомври 1876 година, унапреден во капетан на 28 октомври 1885 година, полковник на 12 јули 1903 година, бригаден генерал на 23 март 1908 година, генерал на дивизија на 23 март 1912 година и маршал на Франција на 19 февруари 1921 година. Истата година, еден месец претходно, на 29 јануари, му била доделена и почесната титула војвода на Кралството на Србите, Хрватите и Словенците (Југославија). Во 1923 година при посетата на Битола по повод отворањето на Француските гробишта бил прогласен за почесен граѓанин на Битола.

Како пешадиски офицер, бил водник, командир на чета и командир на баталјон во пешадијата до 1899 година. Во тоа време, дипломирал на Воената академија (1882) и бил во Генералштабот на дивизијата што го окупирала Тонкин (1886) и во Генералштабот на губернаторот на Париз (1889). Командувал со полк и бригада во пешадијата, со дивизија (1912). Член на Вишиот воен совет од 1920 година. Учествувал во колонијалните војни во Западна Африка, Тунис, Алжир, Тонкин и Анан, Кина и Мароко. Во Првата светска војна (10 септември 1914 година до 31 март 1916 година) командувал со француската армија (5), до 29 април 1918 година. со армиската група на францускиот фронт, а од 9 јуни 1918 година до крајот на војната бил Врховен командант на сојузничките војски на Солунскиот фронт. Под негова команда, Солунскиот фронт бил пробиен, германско - австриско - бугарската армија била прогонувана, бугарската армија се предадала и Србија била ослободена. Тој високо ја почитуваше српската армија и редовно ги нагласуваше нејзините придонеси за конечната победа на сојузниците во Првата светска војна. Тој беше најсвечено примен за време на посетата во мај 1936 година. Споменик во негова чест бил подигнат во Белград истата година над Автокоманда.Spomenik Franše d'Epereu . turizam.bg-info.org

Бил член на Француската академија, на 14-то место, од 1934 до 1942 година.

 Чин маршал 
Кога француската влада го унапредила Франше д’Епере во чин маршал, чинот го оправдала на следниов начин: тој го пробил бугарскиот фронт и го принудил непријателот да капитулира. Овој успех, без преседан во европското војување, довел до пад на Централните сили.

 Белешки 

 Наводи 

 Надворешни врски 

Категорија:Членови на Француската академија
Категорија:Починати во 1942 година
Категорија:Родени во 1856 година
Категорија:Француски маршали
Категорија:Француски војсководци во Првата светска војна
Категорија:Почесни граѓани на Битола